Na podlagi dvanajstega odstavka 39. člena Zakona o katastru nepremičnin (Uradni list RS, št. 54/21) minister za okolje in prostor izdaja


P R A V I L N I K
o vsebini znanj za spreminjanje bonitete zemljišč, preverjanju znanj za spreminjane bonitete zemljišča ter pridobitev pooblastila za bonitiranje



I. SPLOŠNE DOLOČBE

1. člen
(predmet urejanja)

Ta pravilnik določa vsebino znanj za spreminjanje bonitete zemljišč in postopek preverjanja teh znanj (v nadaljnjem besedilu: izpit za bonitiranje) ter pridobitev pooblastila za bonitiranje. 

2. člen
(izvajalec izpita za bonitiranje)

(1) Izpit za bonitiranje izvaja Geodetska uprava Republike Slovenije (v nadaljnjem besedilu: izvajalec izpita).  

(2) Izvajalec izpita skrbi za zagotavljanje materialnih pogojev za delo izpitnih komisij, nemoten potek izvajanja izpitov za bonitiranje, spremljanje in usklajevanje dela izpitnih komisij ter opravlja strokovna in administrativno-tehnična dela za izpitne komisije.

3. člen
(imenovanje izpraševalcev za izpit za bonitiranje)

(1) Kandidate za izpraševalce za izpit za bonitiranje (v nadaljnjem besedilu: izpraševalec) pridobi izvajalec izpita na podlagi povabila k sodelovanju.
[bookmark: _Hlk77688516](2) Za izpraševalca je lahko imenovan posameznik, ki izpolnjuje naslednje pogoje: 
1. [bookmark: _Hlk83890323]izpraševalec za področje bonitiranja zemljišč mora imeti izobrazbo, pridobljeno po študijskih programih ravni druge stopnje v skladu z zakonom, ki ureja visoko šolstvo, oziroma izobrazbo, ki ustreza ravni izobrazbe, pridobljeni po študijskih programih druge stopnje, s področja kmetijstva ali gozdarstva in najmanj deset let delovnih izkušenj s področja ocenjevanja kmetijskih oziroma gozdnih zemljišč, 
2. izpraševalec za področje geodezije mora imeti izobrazbo, pridobljeno po študijskih programih ravni druge stopnje v skladu z zakonom, ki ureja visoko šolstvo, oziroma izobrazbo, ki ustreza ravni izobrazbe, pridobljeni po študijskih programih druge stopnje, s področja geodezije in najmanj deset let delovnih izkušenj s področja geodezije,
3. izpraševalec za upravno-procesno področje mora imeti izobrazbo, pridobljeno po študijskih programih ravni druge stopnje v skladu z zakonom, ki ureja visoko šolstvo, oziroma izobrazbo, ki ustreza ravni izobrazbe, pridobljeni po študijskih programih druge stopnje, s področja prava in najmanj deset let delovnih izkušenj na področju vodenja in odločanja v upravnem postopku. 
(3) Izpraševalce imenuje predstojnik Geodetske uprave Republike Slovenije (v nadaljnjem besedilu: geodetska uprava). Izpraševalci so imenovani za pet let in so po preteku mandata lahko ponovno imenovani.

(4) V aktu o imenovanju izpraševalcev se določi, za katera področja so imenovani. 


 II. PROGRAM IZPITA ZA BONITIRANJE 

4. člen
(program izpita za bonitiranje)

(1) Izpit za bonitiranje se opravlja po programu, ki obsega vsebine znanj iz naslednjih področij:
a) področje bonitiranja zemljišč: 
· ocenjevanje tal,
· ocenjevanje klime,
· ocenjevanje reliefa,
· ocenjevanje posebnih vplivov,
· povezave med boniteto in evidencami o zemljiščih, 
· oblikovanje območij enake bonitete;
b) področje geodezije: 
· urejanje in vpis podatkov o nepremičninah,
· katastrski postopek spremembe bonitete zemljišča;
[bookmark: _Hlk83827253]c) upravno-procesno področje: 
· [bookmark: _Hlk83827283]splošni upravni postopek in upravni spor.

(2) Podrobnejše vsebine za posamezna področja, ki vsebujejo tudi pravne vire in seznam literature, potrebne za pripravo na izpit za bonitiranje, določi geodetska uprava in jih objavi na osrednjem spletnem mestu državne uprave.


III. PRIJAVA K IZPITU ZA BONITIRANJE 

5. člen
(prijava k izpitu za bonitiranje)

(1) Kandidat, ki želi opravljati izpit za bonitiranje, vloži prijavo pri izvajalcu izpita. Prijava se vloži na obrazcu iz Priloge 1, ki je sestavni del tega pravilnika.  

(2) Prijavi mora kandidat priložiti dokazila o strokovni izobrazbi. Kandidat v prijavi navede, ali, kdaj in kje je že opravljal strokovni izpit iz upravnega postopka in predloži dokazilo o opravljenem strokovnem izpitu, ki ne sme biti starejše od 5 let. 

6. člen
(ugotavljanje pogojev za pristop k izpitu za bonitiranje)

[bookmark: _Hlk83823911](1) Izvajalec izpita ugotovi, ali kandidat izpolnjuje pogoje za opravljanje izpita za bonitiranje. 

[bookmark: _Hlk83824033](2) Če kandidat ne izpolnjuje pogojev za opravljanje izpita za bonitiranje, ne more pristopiti k opravljanju izpita za bonitiranje. 


[bookmark: _Hlk83824234]IV. IZPITNA KOMISIJA

7. člen
(sestava izpitne komisije)

(1) Izpit za bonitiranje se opravlja pred izpitno komisijo, ki jo sestavljajo predsednik in dva člana. Izpitna komisija ima zapisnikarja.

(2) Izpitno komisijo in zapisnikarja imenuje izvajalec izpita. Predsednika in člana izpitne komisije se imenuje izmed izpraševalcev, ki so imenovani na podlagi akta iz četrtega odstavka 3. člena tega pravilnika. 

(3) Predsednik izpitne komisije, ki je določen izmed članov, vodi izpit za bonitiranje in skrbi za izpitni red.

8. člen
(dolžnosti izpitne komisije)

(1) Predsednik, člani izpitne komisije in zapisnikar vestno, strokovno in objektivno opravljajo delo v izpitni komisiji, v katero so določeni z razporedom.   

(2) Predsednik, člani izpitne komisije in zapisnikar takoj, ko izvedo za razlog, zaradi katerega ne bi mogli opraviti dela v izpitni komisiji, o tem obvestijo izvajalca izpitov. 


[bookmark: _Hlk83825019]V. OPRAVLJANJE IZPITA ZA BONITIRANJE

9. člen
(razpored)

(1) Izvajalec izpita z razporedom določi sestavo izpitne komisije ter datum in kraj opravljanja izpita za bonitiranje. 

(2) V razporedu se določi, kateri član izpitne komisije določi pisno nalogo za posameznega kandidata. 

(3) Razpored iz prvega odstavka tega člena se pošlje kandidatu, članom izpitne komisije in zapisnikarju najpozneje 15 dni pred dnevom opravljanja izpita za bonitiranje. 

10. člen
(način opravljanja izpita za bonitiranje)

(1) Izpit za bonitiranje se opravlja pisno in ustno.

(2) Pisni del izpita za bonitiranje se opravlja pisno pod nadzorom člana izpitne komisije in traja največ štiri pedagoške ure. 

(3) Ustni del izpita za bonitiranje se opravlja pred izpitno komisijo in traja največ eno pedagoško uro.   

(4) Izpit za bonitiranje se opravlja najprej pisno, potem pa ustno. Ustni del izpita za bonitiranje se praviloma opravlja naslednji dan po pisnem delu izpita za bonitiranje.

11. člen
(pisni del izpita za bonitiranje)

(1) Pisni del izpita za bonitiranje obsega izdelavo pisne naloge, ki je lahko izdelava elaborata na podlagi podatkov iz praktičnega primera, opis določenega postopka in podobno. Naloga se mora nanašati na vsebino, ki jo določa program izpita za bonitiranje iz 4. člena tega pravilnika. 

(2) Član izpitne komisije je dolžan nalogo predložiti izvajalcu izpita najmanj tri delovne dni pred dnevom izvedbe pisnega dela izpita za bonitiranje.

(3) Pred začetkom pisnega dela izpita za bonitiranje član izpitne komisije, ki je kandidatu določi pisno nalogo, na podlagi dokumenta, ki ga je izdal državni organ in je opremljen s fotografijo, ugotovi istovetnost kandidata.

(4) Pri pisnem delu izpita za bonitiranje lahko kandidat uporablja vso strokovno literaturo in predpise.

(5) Pisno nalogo pregleda član izpitne komisije, ki je nalogo določil, mnenje o njej pa lahko podata tudi druga člana izpitne komisije.

12. člen
(ustni del izpita za bonitiranje)

(1) Ustni del izpita za bonitiranje obsega zagovor pisne naloge in preverjanje vsebine znanja iz področij, določenih v 4. členu tega pravilnika. 
 
(2) Ustni del izpita za bonitiranje se lahko opravi, ko so prisotni vsi člani izpitne komisije in zapisnikar.

(3) Član izpitne komisije lahko sprašuje kandidata s področja, za katerega je imenovan.

(4) Vprašanja, ki jih postavijo člani izpitne komisije kandidatu, morajo biti taka, da je mogoče iz odgovorov nanje oceniti kandidatovo znanje iz vseh področij, določenih v 4. členu tega pravilnika.

13. člen
(zapisnik o opravljanju izpita za bonitiranje)

(1) O poteku izpita za bonitiranje se za vsakega kandidata vodi zapisnik o opravljanju izpita za bonitiranje na obrazcu iz Priloge 2, ki je sestavni del tega pravilnika.  

(2) Pisna naloga kandidata je sestavni del zapisnika o opravljanju izpita za bonitiranje.

(3) Zapisnik o opravljanju izpita za bonitiranje podpišejo predsednik, člana izpitne komisije in zapisnikar.

14. člen
(ocena uspeha)

(1) Uspeh kandidata oceni izpitna komisija z oceno »uspešno« ali »neuspešno«, pri čemer upošteva pisni in ustni del izpita za bonitiranje.  Za uspešno opravljen izpit morata biti uspešno opravljena pisni in ustni del izpita za bonitiranje. 

(2) Izid izpita za bonitiranje razglasi predsednik izpitne komisije ob navzočnosti članov izpitne komisije in kandidata takoj po sprejeti odločitvi iz prejšnjega odstavka.

15. člen
(potrdilo o izpitu za bonitiranje)

(1) Kandidatu, ki je opravil izpit za bonitiranje, se izda potrdilo o opravljenem izpitu na obrazcu iz Priloge 3, ki je sestavni del tega pravilnika.  

(2) Potrdilo o opravljenem izpitu za bonitiranje izda geodetska uprava, podpiše ga predsednik izpitne komisije.

16. člen
(ugovor)

(1) Kandidat, ki se ne strinja z oceno izpitne komisije, lahko takoj po razglasitvi ocene vloži ugovor pri izpitni komisiji. Kasnejši ugovor ni mogoč. Ugovor kandidata se zapiše v zapisnik o opravljanju izpita za bonitiranje. 

(2) V primeru ugovora kandidat ponovno opravlja izpit za bonitiranje najpozneje v petih delovnih dneh pred novo izpitno komisijo, ki je sestavljena iz predsednika prejšnje izpitne komisije ter dveh novih članov komisije. Predsednika nove komisije se določi izmed novih članov komisije.

(3) Zoper oceno nove izpitne komisije ni ugovora. 

(4) Če kandidat, ki je vložil ugovor, ne pristopi k ponovnem opravljanju izpita za bonitiranje, se šteje, da ugovor ni utemeljen.

17. člen
(odstop od izpita za bonitiranje)

(1) Če kandidat brez opravičenega razloga ne pristopi k opravljanju izpita za bonitiranje ali če odstopi, ko se je izpit za bonitiranje začel opravljati, se šteje, da izpita za bonitiranje ni opravil.

(2) Kandidat lahko odstopi od izpita za bonitiranje iz opravičenega razloga. O opravičenosti razlogov za odstop od izpita odloči izvajalec izpita na podlagi pisne vloge kandidata. Kandidat mora vlogo vložiti takoj oziroma najpozneje v roku sedmih dni od dneva, določenega za opravljanje izpita za bonitiranje. Vlogi mora predložiti dokazila o opravičenosti izostanka. Za opravičene razloge za izostanek se štejejo zlasti:
· bolezen kandidata,
· smrt ožjega družinskega člana,
· neodložljive in nenačrtovane osebne in službene obveznosti.

(3) Če izvajalec izpita oceni, da so razlogi opravičeni, se šteje, da kandidat ni pristopil k izpitu za bonitiranje. Sklep izvajalca izpita o opravičenosti razlogov za kandidatov odstop je dokončen. 

(4) Sklep izvajalca izpita iz prejšnjega odstavka se vpiše v zapisnik o opravljanju izpita za bonitiranje. 

18. člen
(ponovno opravljanje izpita za bonitiranje)

(1) Če kandidat ne opravi izpita za bonitiranje, ga lahko ponovno opravlja. Kandidat mora ponovno opravljati celoten izpit za bonitiranje. 

(2) Ponovno opravljanje izpita za bonitiranje se izvede v roku, ki ga določi izvajalec izpita. Ta rok ne sme biti krajši od enega meseca od dneva razglasitve ocene izpitne komisije o uspehu kandidata. 


VI. EVIDENCA DOKUMENTOV

19. člen
(zbirka dokumentov o kandidatu)

[bookmark: _Hlk83825988](1) Izvajalec izpita za vsakega kandidata vodi zbirko dokumentov, ki vsebuje prijavo k izpitu za bonitiranje skupaj z dokumentacijo iz drugega odstavka 5. člena tega pravilnika, razpored opravljanja izpita za bonitiranje iz 9. člena tega pravilnika in zapisnik o opravljanju izpita za bonitiranje iz 13. člena tega pravilnika. 

(2) Zbirka dokumentov o kandidatu se hrani pet let od dneva opravljanja izpita za bonitiranje.


VII. STROŠKI IZPITA ZA BONITIRANJE 

20. člen
[bookmark: _Hlk83826337](stroški izpita za bonitiranje) 

(1) Za kritje stroškov izpita za bonitiranje in za izdajo potrdila o opravljenem izpitu za bonitiranje se določi pristojbina.

(2) Višina pristojbine za izpit za bonitiranje je 300 EUR.

21. člen
(kritje stroškov izpita za bonitiranje)

(1) Stroške izpita za bonitiranje krije kandidat.

(2) Stroški izpita za bonitiranje morajo biti plačani pred pristopom k izpitu za bonitiranje.

(3) V primeru, da kandidat brez opravičenega razloga ne pristopi k izpitu za bonitiranje ali odstopi med opravljanjem izpita za bonitiranje, se plačani stroški izpita za bonitiranje kandidatu  ne povrnejo.


VIII. PRIDOBITEV IN ODVZEM POOBLASTILA ZA BONITIRANJE


[bookmark: _Hlk81478174]22. člen
(pooblastilo za bonitiranje)

(1) Pooblastilo za bonitiranje je pooblastilo za izvedbo strokovnih del v zvezi s spreminjanjem bonitete zemljišč v okviru katastrskega postopka spremembe bonitete zemljišča. 

(2) Pooblastilo za bonitiranje izda geodetska uprava na zahtevo osebe, ki je opravila izpit za bonitiranje po tem pravilniku.  

(3) Geodetska uprava vodi seznam izdanih pooblastil za bonitiranje.

23. člen
(odvzem pooblastila za bonitiranje)
Geodetska uprava z odločbo odvzame pooblastilo za bonitiranje zemljišč, če ugotovi, da je imetnik pooblastila za bonitiranje storil kaznivo dejanje, povezano z izvrševanjem tega pooblastila, kar je ugotovljeno s pravnomočno sodbo.


IX. PREHODNA IN KONČNA DOLOČBA

24. člen
(priznavanje izpita)

[bookmark: _Hlk83827397](1) Kandidat, ki je opravil izpit druge stopnje za vodenje in odločanje v upravnem postopku po Uredbi o izobrazbi in strokovnem izpitu za vodenje in odločanje v upravnem postopku (Uradni list RS, št. 12/13 in 61/19), ne opravlja tistega dela izpita za bonitiranje, ki se nanaša na splošni upravni postopek in upravni spor. 

(2) Kandidat lahko v prijavi iz 5. člena tega pravilnika predlaga priznavanje izpita iz prejšnjega odstavka, pri čemer navede, kdaj in kje je opravljal ta izpit. O oprostitvi opravljanja dela izpita za bonitiranje glede vsebine znanj iz upravno-procesnega področja odloča izvajalec izpita. O ugovoru zoper odločitev izvajalca izpita odloča predstojnik geodetske uprave. 

25. člen
(začetek veljavnosti in uporabe)

Ta pravilnik začne veljati petnajsti dan po objavi v Uradnem listu Republike Slovenije, uporabljati pa se začne 4. aprila 2022. 


Št.
Ljubljana, dne ___________ 
EVA 2021-2550-0072

Mag. Andrej Vizjak
minister za okolje in prostor






PRILOGA 1 


PRIJAVA NA IZPIT ZA BONITIRANJE


Ime in priimek kandidata-(ke) . . . . . . . . . . . . . . . . . . . . . . . . . . . . . . . . . . . . . . . . . . . . 


Kraj in datum rojstva . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .. 
  

Naslov stalnega prebivališča  . . . . . . . . . . . . . . . . . . . . . . . . . . . . . . . . . . . . . . . . . . . .   


Elektronski naslov za obveščanje  . . . . . . . . . . . . . . . . . . . . . . . . . . . . . . . . . . . . . . .  


K izpitu pristopam 


      
PRVIČ                                            PONAVLJAM

(ustrezno obkroži)





Datum: _________________


Podpis kandidata-(ke) 

__________________

PRILOGE:

PRILOGA 2 


ZAPISNIK O OPRAVLJANJU IZPITA ZA BONITIRANJE




1. Podatki o kandidatu-(ki)

Ime in priimek: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

Datum in kraj rojstva: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

Naslov stalnega prebivališča: . . . . . . . . . . . . . . . . . . . . . . . . . . . . . . . . . . . . . . . . . . . . 


2. Podatki o izpitni komisiji (ime in priimek)

1. . . . . . . . . ... . . . . . . . . . . . . . . . . . . . . . . . predsednik
2. . . . . . . . . . . . . . . . . . . . . . . . . . . . . . . . . . . . . član
3. . . . . . . . . . . . . . . . . . . . . . . . . . . . . . . . . . . . . član
Zapisnikar: . . . . . . . . . . . . . . . . . . . . . . . . . . . . . . . . . . . . . . . . . .

3. Datum in ura začetka in konca opravljanja izpita iz bonitiranja

- pisni del – dne ______________  od . . . . . . . . . . . . do . . . . . . . . . . . . .
                                                              (začetek)                   (konec)
- ustni del – dne ______________  od . . . . . . . . . . . . do . . . . . . . . . . . . .
                                                             (začetek)                   (konec)

4. Naslov naloge pisnega dela izpita za bonitiranje:  ………………………………………………………………………………………………………………..................................................................................................………………………………………………………………………………………………………………



5. Vprašanja ustnega dela izpita za bonitiranje :

........................................................................................................................................
........................................................................................................................................
........................................................................................................................................
........................................................................................................................................
........................................................................................................................................
........................................................................................................................................
................................................................................................................................................................................................................................................................................
........................................................................................................................................
........................................................................................................................................
........................................................................................................................................
........................................................................................................................................
........................................................................................................................................


PRILOGA: PISNA NALOGA KANDIDATA




OPOMBE:




Ocena izpita . . . . . . . . . . . . . . . . . . . .

Kandidat-(ka)           JE OPRAVIL-(A) izpit                        NI OPRAVIL-(A) izpita
 


Številka kandidatovega spisa . . . . . . . . . .





Zapisnikar:                                        Člana                                        Predsednik
                                                    izpitne komisije:                           izpitne komisije:

.......……………                        .......………………                                    .......………………

                                            .......………………







PRILOGA 3 
[image: 0576]






Na podlagi 15. člena Pravilnika o vsebini znanj za spreminjanje bonitete zemljišč, preverjanju znanj za spreminjane bonitete zemljišča ter pridobitev pooblastila za bonitiranje (Uradni list RS, št. __/__) izdaja izpitna komisija 



POTRDILO 


____________________________________
(ime in priimek)  

____________________________________
(datum in kraj rojstva)




je opravil(-a) izpit za bonitiranje


Zap. št. evidence izpitov: _________________




V ___________, dne _______________



Predsednik izpitne komisije
                                    


M.P.



O b r a z l o ž i t e v


I. Pravna podlaga za sprejem pravilnika

Pravna podlaga za sprejem Pravilnika o vsebini znanj za spreminjanje bonitete zemljišč, preverjanju znanj za spreminjane bonitete zemljišča ter pridobitev pooblastila za bonitiranje je dvanajsti odstavek 39. člena Zakona o katastru nepremičnin (Uradni list RS, št. 54/21; v nadaljnjem besedilu: ZKN). 

ZKN določa, da vsebino znanj za spreminjanje bonitete zemljišč, preverjanju znanj za spreminjane bonitete zemljišča ter pridobitev pooblastila za bonitiranje predpiše minister, pristojen za evidentiranje nepremičnin, t.j. minister za okolje in prostor. 


II. Splošna obrazložitev v zvezi s predlogom predpisa


ZKN v 39. členu določa, da strokovna dela v zvezi s spreminjanjem bonitete zemljišč lahko opravlja le oseba, ki ima ustrezno smer in stopnjo izobrazbe (področje kmetijstva ali gozdarstva, najmanj izobrazba, pridobljena po študijskih programih ravni prve stopnje v skladu z zakonom, ki ureja visoko šolstvo, oziroma izobrazba, ki ustreza ravni izobrazbe, pridobljeni po študijskih programih prve stopnje). Dodaten pogoj za opravljanje strokovnih del v zvezi s spreminjanjem bonitete zemljišč je pridobitev pooblastila za bonitiranje.
S Pravilnikom o vsebini znanj za spreminjanje bonitete zemljišč, preverjanju znanj za spreminjane bonitete zemljišča ter pridobitev pooblastila za bonitiranje (v nadaljnjem besedilu: pravilnik) je določena vsebina znanj, ki jih mora kandidat, ki želi pridobi pooblastilo, izkazati (v programu izpita za bonitiranje), postopek preverjanja teh znanj (izpit za bonitiranje) ter pridobitev pooblastila za bonitiranje.  
Nov pravilnik vsebinsko sledi dosedanjemu Pravilniku o izpitu za bonitiranje in o pooblastilu za bonitiranje (Uradni list RS, št. 29/07 in 54/21 – ZKN) in je pojmovno usklajen z ZKN. 


III. Vsebinska obrazložitev predlaganih rešitev

K I. poglavju – SPLOŠNE DOLOČBE (1., 2. in 3. člen)

1. člen določa vsebino pravilnika – ta je določena v skladu s pooblastilom za izdajo izvršilnega predpisa iz dvanajstega odstavka 39. člena ZKN. 

Postopek spreminjanja bonitete zemljišč se v skladu z 87. členom ZKN izvede na podlagi elaborata spremembe bonitete zemljišč. Strokovna dela za izdelavo tega elaborata lahko izvede le kmetijski in/ali gozdarski strokovnjak z ustrezno stopnjo in smerjo izobrazbe, ki ima pooblastilo za bonitiranje. S tem se zagotavlja strokovnost izvedenega dela, saj je pridobitev pooblastila za bonitiranje vezana na izkazovanje poznavanja metodologije in postopkov bonitiranja zemljišč. 


V 2. členu je določeno, kdo izvaja izpit za bonitiranje – to je izvajalec izpita, Geodetska uprava Republike Slovenije (v nadaljnjem besedilu: izvajalec).

Izvajalec izpita skrbi za nemoten potek izpita za bonitiranje v skladu s predpisi, spremljanje in usklajevanje dela izpitnih komisij, določanje razporeda terminov za opravljanje izpita, zagotavljanje materialnih pogojev za delo izpitnih komisij in za izpitne komisije opravlja strokovna ter administrativno-tehnična dela. 

V 3. členu je določeno, kdo so lahko izpraševalci na izpitu za bonitiranje – določeni so pogoji, ki jih morajo izpraševalci izpolnjevati, da so lahko s strani predstojnika geodetske uprave imenovani za izpraševalca.

K II. poglavju – PROGRAM IZPITA ZA BONITIRANJE (4. člen)

4. člen določa vsebino programa izpita za bonitiranje. Gradiva o posameznih vsebinskih področjih programa izpita za bonitiranje določi geodetska uprava in jih objavi na osrednjem spletnem mestu državne uprave. 

K III. poglavju – PRIJAVA K IZPITU ZA BONITIRANJE (5. in 6. člen)


5. člen določa, da se k izpitu za bonitiranje lahko pristopi le na podlagi prijave, ki jo kandidat, ki želi opravljati ta izpit, vloži pri izvajalcu izpita, prijavi pa je treba priložiti dokazila o strokovni izobrazbi.  

Zaradi ureditve osmega odstavka 39. člena ZKN, ki določa pogoja za opravljanje strokovnih del v zvezi s spreminjanjem bonitete zemljišč: ① ustrezna smer in stopnja strokovne izobrazbe in ② pooblastilo za bonitiranje, se izhajajoč iz te ureditve ZKN v pravilniku ne ureja vprašanja, kdo lahko opravlja izpit za bonitiranje.  

6. člen določa, da izpolnjevanje pogojev za opravljanje izpita za bonitiranje – ali ima kandidat ustrezno smer in stopnjo strokovne izobrazbe, določeno v osmem odstavku 39. člena ZKN, preveri izvajalec izpita. Če kandidat teh predpisanih pogojev ne izpolnjuje, se mu izpita za bonitiranje ne dovoli opravljati. 

K IV. poglavju – IZPITNA KOMISIJA (7. in 8. člen)

V 7. členu je urejena sestava izpitne komisije, pred katero se opravlja izpit za bonitiranje, in njeno imenovanje – imenuje jo izvajalec izpita, v 8. členu pa so določene dolžnosti izpitne komisije in zapisnikarja.  


K V. poglavju – OPRAVLJANJE IZPITA ZA BONITIRANJE (9. do 18. člen)

Podrobnejša ureditev opravljanja izpita za bonitiranje je določena v 9. do 18. členu. Način opravljanja izpita za bonitiranje je urejen enako oziroma podobno kot to velja za opravljanja drugih izpitov v državni upravi (npr. strokovni izpit za imenovanje v naziv, strokovni izpit za inšpektorja…): način prijave k izpitu,  izvajanje izpita v pisni in ustni obliki, ocenjevanje znanja kandidata, možnosti ugovora kandidata na oceno in ponovno opravljanje izpita, potrdilo o uspešno opravljenem izpitu. 

K VI. poglavju – EVIDENCA DOKUMENTOV (19. člen)

Izvajalec izpita za vsakega kandidata vodi zbirko dokumentov, vsebina te zbirke je natančno določena. Določen je tudi čas hrambe zbirke dokumentov za kandidata. 

K VII. poglavju – STROŠKI IZPITA ZA BONITIRANJE (20. in 21. člen)

Pristojbina za izpit za bonitiranje v višini 300 EUR je določena s pravilnikom in je namenjena za ① kritje stroškov izpita za bonitiranje in za ② izdajo potrdila o opravljenem izpitu za bonitiranje. 

Pristojbino za izpit za bonitiranje krije kandidat, ki se je prijavil na izpit za bonitiranje.

K VIII. poglavju – PRIDOBITEV IN ODVZEM POOBLASTILA ZA BONITIRANJE (22. in 23. člen)

Oseba, ki je opravila izpit za bonitiranje, lahko pridobi pooblastilo za bonitiranje. Edini pogoj za pridobitev pooblastila za bonitiranje je uspešno opravljen izpit za bonitiranje po tem pravilniku. Na podlagi pooblastila za bonitiranje lahko oseba izvaja strokovna dela pri izdelavi elaborata spremembe bonitete zemljišč. Pooblastilo za bonitiranje izda geodetska uprava na zahtevo osebe, ki je opravila izpit za bonitiranje. 

Pooblastilo za bonitiranje se izda za nedoločen čas, vendar ga, če je s pravnomočno sodbo ugotovljeno, da je imetnik pooblastila za bonitiranje storil kaznivo dejanje, povezano z izvrševanjem tega pooblastila, geodetska uprava z odločbo odvzame.   

K IX. poglavju – PREHODNA IN KONČNA DOLOČBA (24. in 25. člen)

24. člen ureja priznavanje dela izpita za bonitiranje, in sicer tistega dela, ki se nanaša na upravno-procesno področje: splošni upravni postopek in upravni spor. 

[bookmark: _Hlk83896892]Če je kandidat že opravil izpit druge stopnje za vodenje in odločanje v upravnem postopku po Uredbi o izobrazbi in strokovnem izpitu za vodenje in odločanje v upravnem postopku (Uradni list RS, št. 12/13 in 61/19), lahko v prijavi za izpit za bonitiranje predlaga priznanje tega izpita.  Predlogu mora predložiti dokumentacijo, ki izkazuje, da je ta izpit res že opravil. Izvajalec izpita, ki v skladu z 8. členom tega pravilnika ugotavlja pogoje za pristop k izpitu za bonitiranje, kandidata z odločbo oprosti opravljanje dela izpita za bonitiranje, ki se nanaša na upravno-procesno področje, če ugotovi, da je kandidat že opravil izpit druge stopnje za vodenje in odločanje v upravnem postopku po Uredbi o izobrazbi in strokovnem izpitu za vodenje in odločanje v upravnem postopku (Uradni list RS, št. 12/13 in 61/19). 

[bookmark: _Hlk22800972]25. člen določa začetek veljavnosti in začetek uporabe tega pravilnika – pravilnik začne veljati petnajsti dan po objavi v Uradnem listu RS, uporabljati pa se začne hkrati z začetkom uporabe novega ZKN, in sicer 4. 4. 2022. 

    1     Na  podlagi  dvanajstega  odstavka  39 . člena Zakona o katastru nepremičnin  (Uradni list RS, št.  54 /21)  minister za okolje in prostor   izdaja       P R A V I L N I K   o vsebini znanj za spreminjanje bonitete zemljišč, preverjanju znanj za  spreminjane  bonitete zemljišča ter pridobitev pooblastila za bonitiranje         I. SPLOŠNE DOLOČBE     1. člen   (predmet urejanja)     Ta pravilnik določa vsebino znanj za  spreminjanje  bonit ete   zemljišč in postopek preverjanja  teh  znanj (v nadaljnjem besedilu: izpit za  bonitiranje) ter pridobitev   pooblastila za bonitiranje.      2. člen   (izvaja lec   izpita za bonitiranje)     (1)  I zpit za bonitiranje  izvaja  Geodetska uprava Republike Slovenije   (v nadaljnjem besedilu:  izvajalec izpita ) .        (2) Izvajalec izpita skrbi za  zagotavljanje materialnih pogojev za delo izpitnih komisij, nemoten   potek izvajanja izpitov za bonitiranje, spremljanje in usklajevanje dela izpitnih komisij ter  opravlja   strokovn a   in administrativno - tehničn a  dela za  izpitne komisije.     3. člen   (imenovanje izpraševalcev za izpit za bonitiranje)     (1)  Kandidate za izpraševalce za izpit za bonitiranje (v nadaljnjem besedilu: izpraševalec)  pridobi  izvajalec izpita  na podlagi povabila k sodelovanju.   (2)  Za  izpraševalca je lahko imenovan  posameznik, ki izpolnjuje naslednje pogoje:    1.   izpraševalec za področje bonitiranja zemljišč mora imeti  izobrazbo, pridobljeno po  študijskih programih ravni druge stopnje v skladu z zakonom, ki ureja visoko šolstvo,  oziroma izobrazbo, ki ustreza ravni izobra zbe, pridobljeni po študijskih programih   druge  stopnje, s področja kmetijstva ali gozdarstva   in najmanj  deset  let delovnih izkušenj s  področja ocenjevanja kmetijskih oziroma gozdnih zemljišč ,     2.   izpraševalec za področje geodezije mora   imeti   izobrazbo, pridobljeno po študijskih  programih ravni druge stopnje v skladu z zakonom, ki ureja visoko šolstvo, oziroma  izobrazbo, ki ustreza ravni izobrazbe, pridobljeni po študijskih programih   druge stopnje,  s področja geodezije   in najmanj  deset  let delo vnih izkušenj s področja geodezije ,   3.   izpraševalec za upravno - procesno področje mora imeti  izobrazbo, pridobljeno po  študijskih programih ravni druge stopnje v skladu z zakonom, ki ureja visoko šolstvo,  oziroma izobrazbo, ki ustreza ravni izobrazbe, pridoblj eni po študijskih programih   druge  stopnje, s področja prava   in najmanj  deset   let delovnih izkušenj   na področju vodenja  in odločanja v upravnem postopku.   

